Henrik Næsted Nielsen Tåningvej 50 8660 Skanderborg

Dato 8. august 2025 Sagsnr.: 09.17.13-G01-3-25 Din reference Ryle Høimark Tlf.: 87947793 Telefontider Man – ons: 09.00 – 13.00 Tor: 13.00 – 17.00 Fre: 09.00 – 13.00 Åbningstider Man – ons: 10.00 – 13.00 Tor: 10.00 – 17.00 Fre: 10.00 – 13.00
Plan, Teknik og Miljø Miljøbeskyttelse Skanderborg Fælled 1 8660 Skanderborg www.skanderborg.dk

Afgørelse efter Husdyrgodkendelsesbekendtgørelsen § 13 - teltoverdækning på gyllebeholder

Skanderborg Kommune har modtaget anmeldelse den 1. august 2025 vedrørende teltoverdækning på tre eksisterende gyllebeholdere på ejendommene beliggende på Tåningvej 50 og Oustedvej 2, 8660 Skanderborg.

Projektet består i opsætning af teltoverdækning med følgende karakteristika:

Lysegrå farve

Kegleformede

Højde og beskrivelse:

Gyllebeholderen på Tåningvej 50:

Totalhøjde: 5,8 meter

Gyllebeholderen er omkranset af et 10 meter højt læhegn

Lille gyllebeholder på Oustedvej 2:

Totalhøjde: 6,1 meter

Gyllebeholderen er skærmet af en skråning mod øst. Højeste punkt på tanken er lavere end tagryggen på staldbygningerne.

Stor gyllebeholder på Oustedvej 2:

Totalhøjde: 7,3 meter

Gyllebeholderen er omkranset af træer mod syd-vest of en skråning mod øst. Gyllebeholderen er lavere end tagryggen på staldbygningerne.

Vurdering

På baggrund af anmeldelsen og indsendte dokumenter vurderer Skanderborg Kommune, at:

Teltoverdækningen er erhvervsmæssig nødvendig på grund af bl.a. reduceret ammoniakfordampning, reducerede lugtgener, øget sikkerhed og færre transporter

Teltoverdækningen ikke ændrer den eksisterende drift væsentligt

Teltoverdækningen forventes at reducere lugtgener, ammoniakfordampning

Teltoverdækningen opfylder afstandskrav til naboer og beskyttede områder. Dog ligger gyllebeholderen på Tåningvej 50 indenfor søbeskyttelseslinjen, men kræver ikke dispensation jf. naturbeskyttelseslovens § 16 stk. 2 nr. 6, da overdækningen er erhvervsmæssigt nødvendig

Teltoverdækningen er i overensstemmelse med gældende miljøregler og lokalplaner

Afgørelse

Skanderborg Kommune vurderer, at etablering af teltoverdækningerne på de eksisterende gyllebeholdere kan gennemføres uden krav om miljøgodkendelse efter Husdyrbrugloven, jf. Husdyrgodkendelsesbekendtgørelsens § 13.

Anmeldelsen godkendes hermed.

Offentliggørelse

Afgørelsen offentliggøres på Skanderborg kommunes hjemmeside fra d. 12. august 2025 til klagefristens udløb d. 10. september 2025.

Klagevejledning

Hvis du ønsker at klage over denne afgørelse, kan du klage til Miljø- og Fødevareklagenævnet. Klagefristen løber fire uger efter offentliggørelsen. Dermed udløber klagefristen 10. september 2025.

Du klager via klageportalen, som du finder via borger.dk eller virk.dk. Du logger på klageportalen med Mit-ID. En klage er indgivet, når den er tilgængelig for Skanderborg Kommune via klageportalen. Når du klager, skal du betale et gebyr. Gebyret betales med betalingskort i Klageportalen.

Gebyret tilbagebetales, hvis:

1) Klagesagen fører til, at den påklagede afgørelse ændres eller ophæves

2) Klageren får helt eller delvist medhold i klagen

3) Klagen afvises som følge af overskredet klagefrist, manglende klageberettigelse eller fordi, klagen ikke er omfattet af Natur- og Miljøklagenævnets kompetence.

Med venlig hilsen

Ryle Høimark

Miljømedarbejder

Du kan læse mere om, hvordan vi behandler dine personoplysninger her: https://www.skanderborg.dk/databeskyttelse

Her kan du også læse om dine rettigheder som registreret hos os, og hvordan du kontakter vores databeskyttelsesrådgiver.